Í drögum starfshóps að lagafrumvarpi , um mál sem snúa að þeim sem hafa skotið eignum undan skatti , segir að þeir sem kjósi að nýta sér „ griðarreglurnar “ , sem frumvarpið fjallar um , hafi frá 1. júlí næstkomandi og út júní á næsta ári til að skila skattaundanskotum sínum . Geri þeir það munu þeir ekki þurfa að sæta refsingu . Fólkið í bakherberginu veltir því fyrir sér á hvaða leið réttarríkið íslenska er , þegar svona hlutir verða lögfestir . Þetta þýðir að efnafólk sem hefur skotið eignum undan skatti , mun geta borgað sig framhjá lögsóknum , þrátt fyrir að lögbrot verði óumdeild . Eðlilegar spurningar vakna í þessu samhengi . Hvað með önnur og mun vægari lögbrot , sem fara alla leið í dómskerfinu , og enda með dómum ? Hvers vegna eiga skattsvikarar að fá þessa þjónustu frá stjórnvöldum ? Fólkið í bakherberginu telur að vafalítið muni fara fram líflegar umræður um þessi mál á Alþingi , þar sem réttarheimspekilegar hliðar sjálfs réttarríkisins verða í brennidepli . Með lögum skal land byggja , og allir skuli vera jafnir frammi fyrir lögunum . Svo fátt eitt sé nefnt . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .